
R êvîngên rêya Şerefkendî yad û bîra wî bilind ragirtin. Roja 26'ê 
Xermananê, rêûresma 25.mîn salvegera şehîdkirina Dr. Şerefkendî 
û hevalên wî, li binkeya Deftera Siyasî a Partiya Demokrat a 


Kurdistana îranê, di bajarê Koyê de bi rê ve çû. 

Ramana Dr. Qasimlo der- 
heq pirsa serxwebûna 
Kurdistanê di dîrokê de 

ev cezaya Dadgehê jî bû sedem da ku destê rejîma îranê, di domandina kiryarên 
xwe ên terorîstî de kurt bike, herwiha serokê Dadgehê îşare bi vê yekê kir ku 
terora “Viyanê” jî her weke terora Berlînê bûye. Hicrî herwiha bas ji vê yekê kir 
ku, herçend ku berpirsên rejîma îranê, givaş xistine ser birêveberên vê dadgehê, 
da ku dest ji encamdana vê dosiyê hilgirin, lê dadgeha “Mikonos”ê rûyê rast yê 
rejîma îranê, di dosiyê de, nîşanî dinyayê da. Sekreterê giştî yê Partiya De- 
mokrat, di doma axavtinên xwe de bas ji vê kir ku, hekî dosiya kiryara terorîstî 
a Viyanê, ji aliyê welatê Utrîşê ve bidûreçûn bihatiba kirin, Dr. Şerefkendî û 
hevalên wî, nedihatin terorkirin. Mistefa Hicrî bas ji vê yekê jî kir ku, Dr. Sadiq 
Şerefkendî di malbateke hejar de hatibû dinê, û tevî hemû kêmasiyên jiyanê 
karîbû pileya bilind di asta zanistî de, bi dest bixe, û di zanîngeha Parîsê de dersê 
bide, û piştre tevlî refên pêşmergeyan be, û ji ber jêhatîbûna xwe, bibe rêber û 
şoreşgerekî rasteqîne. Sekreterê giştî yê Partiya Demokrat di dawiya axavtinên 
xwe de, bas ji referandoma serbixweyiya Kurdistana Başûr kir, û got: 4, Ev 
helwêsta neteweyî mafê hemû gelên diniyayê ye, ku yek ji wan neteweyan Kurd 
e,û herwiha diyarêkirina mafê çarenivîsê yek ji armancên PDKÎ ye, û em jî bi 
hemû hêz û şiyana xwe piştevaniyê ji referandoma serxwebûna Kurdistanê û her 
encameke wê dikin”. Piştre sirûdek bi navê “Sadiq Şerefkendî” ji aliyê zarokên 
navenda ‘’Nêrgiz” ve pêşkêşî beşdarên rêûresmê hate kirin. Di beşeke din ya 
vê rêûresmê de, sirûdeke din a bi navê “Rêberê min” ji vehûnandina “Umer 
Xulam'elî” ji aliyê koma mozîkê ya Partiya Demokrat ve hat pêşkêşkirin. Piştre 
peyama hevpar a yekîtiyên jinan , Xwendekaran û Ciwanên PDKÎ, ji aliyê “Emîn 
Îbrahîmî” berpirsê birêveberiya Yekîtiya Ciwanan ve hate pêşkêşkirin.Herwiha 
bi munasibeta 25.mîn salvegera şehîdên Birlînê biroşorek derheqê jiyannameya 
Dr. Şerefkendî û hevlên wî hate belavkirin. Di dawiya rêûresmê de, sirûdeke 
şoreşvanî a bi navê “Şîpela şîn” ji vehûnandina “Selam Îsmaîlpûr” ji aliyê koma 
mozîk ya hizbê ve pêşkêşî beşdarên rêûresmê hate kirin. Herwiha çendîn partî û 
aliyên siyasî yên herçar parçên Kurdistanê, di vê rêûresimê de beşdar bûn, ku ev 
partiyane bûn: 

-Yekîtiya Niştîmanî a Kurdistan 
-Partiya Demokrat a Kurdistan 
-Hizba Şiyû'î 

-Yekgirtûya Îslamî a Kurdistanê 
-Hak-Par (Partiya Maf û Azadiyê) 

Herwiha “Kemal Burkay” kesayetiyê siyasî yê Bakûrê Kurdistanê jî, di vê 
rêûresmê de beşdar bû. Hêjayî basê ye ku cuda ji vê rêûresmê, di gellek welatên 
Ewropayî de jî, rêûresm û semînar bi vê boneyê ve pêk hatin. Di navxwe ya 
Kurdistanê de jî, gellek çalakî bona mehkûmkirina vê terorê pêk hatin, û endam 
û alîgirên PDKÎ serbarê rewşa tund ya ewlekariyê diruşmên pêwendîdar bi vê 
boneyê nivîsandin, û gellek tirakt belav kirin. 

Deqa axavtinên Mistefa Hicrî di rûpela 4ê de hatiye danîn. 


Sergotar 'y 

Dewleta Kurdis- 
tanê, kiyanek ji bo 
jiyaneke serbest 

N: Kerîm Perwîzî 

R eferandoma Herêma Kurdis- 
tanê ku biryar e roja 25'ê îlonê 
bi rê ve bibin, pêngaveke dîrokî ya 
Kurdistana Başûr e, bona nêzîkbûna 
bi hêviyeke mêjîn ya Kurd, û cardin 
avakirina kiyaneke neteweyî, ku 
piştî Komara Kurdistanê û ezmûna 
Herêma Kurdistanê, hem dirêjîderê vê 
riyê ye, û hem jî vegeşandina rewta 
mafxwaziya civakê ye, ku serbarê 
hemû astengiyên dîrokî, û stratejîk û 
navçeyî, qonqxeke girîng û bingehîn 
dibire, û êdî ji niha şûnda pirtûkên 
dîrokî rûpelên niha bi dawî tînin, û 
rûpeleke din ya nû dest pê dike. 

Referandom û rapirsî ji xelkê 
herêmekê bona vê ku li ber çavê 
hemû cîhanê, bizanin ku ew xelk çi 
dixwaze, û ji vî xelk û civakê pirs tê 
kirin bona diyarîkirina mafê qederê, 
ew yek diyardeyeke demokratîk û 
serdemiyane ye, û rêzgirtin e ji vîna 
civakê û hevdem şêwazeke modern û 
serdemiyane û aştîxwazane ye, bona 
dengbilindkirina neteweyekê. 

Di dîrokê de, û niha, û di pêşerojê de 
jî, bona vê ku netewe û gelên cîhanê 
boçûnên xwe bînin ziman, rê ji wan 
hatiye girtin, û tê girtin, û gellek caran 
neçar kirine û dikin jî, ku hawara 
xwe bibin ber şêwazên tundûtîj, bi 
eşkerekirina dengê xwe, û seliman- 
dina îradeya xwe. Lê referandoma 
şêwaza herî aştîxwazane ye ku tenê 
dagîrker û tawankar dijberiya wê 
dikin, û Komara sêdarê ya Îslamî ya 
îranê ye, ku bi rohnî û bi ew qasê 
şermê ve, li dijî rapirsiyê sekinî ye, û 
gefan li wan dixwe. 

Cuda ji referandomê bixwe, encama 
vê referandomê hilgirê watayeke 
girîng e, û hêzên siyasî berev çinîna 
vê encamê hewl didin, ku ew yek cihê 
girîngî pê danê ye, ew jî serxwebûna 
neteweyekê û jidayîkbûna kiyaneke 
nû, û avakirina vê dewletê ku di nava 
neteweyên cîhanê de, serek bi seran 
zêde dibe. 

Serexwebûna Kurdistana Başûr û ava- 
kirina dewleta Kurdistanê di vê para 
nîştiman de, bilindkirina îradeyeke 
mafxwazane û hogiriya bo serbestî 


»»» Doma R:1 


Roja Yekşemî 26'ê Xermananê 
rêûresma salvegera terorkirina Dr. 
Şerefkendî û hevalên wî bi amadebû- 
na endamên rêberî û kadr û pêşmerge 
û malbatên Partiya Demokrat a Kurd- 
istana îranê û herwiha çendîn partî 
û aliyên siyasî di binkeya Deftera 
Siyasî a Partiya Demokrat li bajarê 
Koyê bi rê ve çû. 

Ev rêûresma bi sirûda neteweyî a 
“Ey Reqîb” û deqeyek bêdengî ji bo 
rêzgirtin ji riha paqij a şehîdên rêya 
azadiya Kurdistanê dest pê kir. Piştre 
peyama Deftera Siyasî a PDKÎ bi 
boneya 25.mîn salvegera şehîdkirina 
Dr. Şerefkendî û hevalên wî , ji aliyê 
“Mistefa Hicrî” sekreterê giştî yê 
PDKÎ ve, hat pêşkêşkirin. 

Sekreterê giştî ê Partiya Demokrat 
di axavtina xwe de, got ku dosiya 
dadgeha “Mîkonos”ê, di yekem halet 
de, rêberên rejîma îranê, weke en- 
camderên wê terorê da naskirin, her 


û rizgariyê ye, ku xelkek bi navê 
neteweya kurd û civaka Kurdistanê 
piştî sedan salî bindestiyê û serkut- 
kirinê, û zewtkirina hemû mafan û 
cewherîbûnê û têkdana nasnameya 
takekesan, cardin têne nava dîrokê de, 
û rê nadin êdî stratejî û siyaset û dîrok 
û jiyan, bi bêy wan bê nivîsandin, êdî 
Kurdisatan jî, aliyê kêm di beşekê de, 
wekî biker û xwedî xewneke piratîk 
di nava hevsengî û nahevsengiyê de 
bi rola xwe radibe, û ji dûr ve mêze 
nake, ku bizane çi jê re dinivîsin. 

Renge astengî û kêmasiyên siyasî ên 
Kurdistana Başûr û ezmûna 25 salên 
borî a hikûmetdariyê di vê beşê de, 
wisa li hinek kesan bike, ku bîr ji 
kêşeyên piştî serbixweyiyê bikin, û 
nîgeran bin, lê baştirkirin û hewldan 
bo vegeşiyan û dijberiya gendeliyê û 
guherînkariya siyasî û aborî û civakî, 
piroseyeke dûr û dirêj dibe, û reform 
û guherînkarî di hemû neteweyan de 
wê demê pêngaveke qurs û qahîm jê 
re hatiye hilgirtin, û vegeriyana bo 
paşve tê de nebûye, ku di nava ki- 
yaneke serbixwe de were cîbicîkirin. 
Bi vê wateyê ku renge dewleta serbix- 
we, ji xwe nebe sedema dadperwerî û 
çaksaziyê, lê bi bê dewlet û kiyaneke 
rizgarkirî hemû pêngavek di biyavê 
reform û azadîxwaziyê egera vegeri- 
yana bo paşve tê de heye. 

Kiyana serbixwe xala komkerê hemû 
berjewendiyan dibe, û hemû hêvî 
dikarin tê de bêne komkirin, û di 
rastî de avakirina avahiyeke bilind û 
qahîm dibe, ku deng û rengên cuda 


tê de deng vedin, lê deng û rengeke 
harmonîkkirî ku bibe orkestrayeke 
xweş, û govendeke hevaheng ya 
rengan, ne eva ku têkelbûneke ne- 
hêja ya hemû deng û rengekê be, ku 
bedela tamwergirtinê, janê bibexşin. 
Dewleta serbixwe ya Kurdisatanê 
li Başûr ku xaka tazevegeriyayî bo 
himbêza nîştiman bi xwe digre, hem 
formbexşîn û avakirina bingeheke 
neteweyî ye, û hem jî pêngaveke 
girîng ya dîrokî ye, ku renge niha 
nehê kirin ku bi zelalî û bi kûrahiya 


rewşa heyî tam û rengên wê bêne 
dîtin, lê her hinde ku dijminên Kurd 
û bi taybetî Komara Îslamî gellek pê 
nerehet in, û hemû gefekê lê dixwin, 
û hejmarek bi nav rewşenbîrên Fars lê 
di rastî de reşbîr û faşîst, ku dirêjiya 
Komara Îslamî ne, jê tirsiyayî ne, 
ew yek îşare ye bi heqîqeta dewleta 
serbixwe ya Kurdistanê. 

Bi gotineke din hekî tu nezanî ku 
pêngavên te çiqas girîng in, ji rûçikê 
dijmin ve bizane, ku çiqas jê nîgeran 
in!. 

Mistefa Hicrî sekreterê giştî ê PDKÎ ser- II PDKÎ û HAK-PAR'ê, pirsa referandoma 


dana Hêza Taybet kir 



M istefa Hicrî sekreterê giştî ê 
PDKÎ di hevdîtineke sê rojî 
de, digel fermande û pêşmergeyên 
Hêza Taybet kom bû. 

Nûçegihanê malpera Kurdistanme- 
dia ji binkeya Hêza Taybet ya PDKÎ 
ragehand ku roj ên 21 -23' ê Xerma- 
nana 1396'an ya Rojî sekreterê giştî 
ê PDKÎ serdana Hêza Taybet li ser 
sînorê Rojhilat û Başûra Kurdistanê 
kir. 

Nûçegihanê malpera Kurdistanme- 
dia bas ji vê kir ku Mistefa Hicrî 
sekreterê giştî ê PDKÎ bi hûrî guh da 
rexne û pêşniyarên pêşmergeyan di 
binkeyên Hêza Tyabet de, û di doma 
vê serdana çend rojî de, paş bidawîha- 
tina rexne û pêşniyarên pêşmergeyan 
çend bas pêşkêş kirin. 

Mistefa Hicrî sekreterê giştî ê PDKÎ 
di vê civînê de, îşare bi dagîrkar bi 
dirêjahiya dîrokê û bi taybetî piştî 
parvebûna Kurdistanê li şerê cîhanî ê 
yekem de kir ku wan rejîman hewla 
helandin û jinavbirina nasnameya 
neteweyî ya Kurd dane, bo vê yekê 
jî dest bo hemû cure çewsandinekê 
birine, ji ferq û cudahîdanînê ve bigre 
heya dûrxistin û fermana cîhadê û 
komkujî û îdam û zîndanî û milî- 
tarîzekirina Kurdistanê û bêdengkiri- 
na dengê azadî û ragirtina Kurdistanê 
di hejarî û derbiderdiyê de. 

Mistefa Hicrî sekreterê giştî ê PDKÎ 
ragehand ku hebûna we li vir de, cihê 
şanaziya hemû gelê Kurd e, û hûn 
xortên herî baş ên vê neteweyê ne, 
û hûn bergiriyê ji daxwazên xwe ên 
neteweyî bo jiyaneke azad û serdemi- 
yane dikin. Hebûna we li vir garan- 
tiya mana gelê me ye, û xatircem bin 
ku emê serkevin bi ser dijmin de, 
jiber ku xebata me xebateke rewa ye. 


Mistefa Hicrî sekreterê giştî ê PDKÎ 
herwisa rû li fermandarên Hêza 
Taybet ragehand ku hûn dibe vê 
yekê jî bizanin ku xebat bo rizgariya 
neteweya me li dijî rejîmên dîktator 
ên navend, bêhnfirehiyê dixwaze, û 
xatircem bin ku pêşeroj ya me ye, 
û em hemû palpiştê hevdu ne, em 
hemû pêşmerge ne, û pêşeroj her ya 
me ye, lewra em daxwazê ji we dikin 
ku bi awayekî micid kar bikin, bona 
xwepêgehandinê. 

Mistefa Hicrî sekreterê giştî ê PDKÎ 
herwisa bas ji vê kiriye ku wekî 
PDKÎ hemû cure hêsankariyek me ji 
bo we kiriye, lewrajî ez daxwazê ji 
we dikim ku bi awayekî micid hewla 
xwepêgehandinê bidin, û her daxwa- 
zeke we hebû, bi kadr û berpirsyarên 
xwe ragehînin û pileyên serkevtinê 
bibirin û têkevin nava serkirdayetiya 
hizbê, xebata me xebateke rewa ye, 
xebat bo azadî û rizgariya netew- 
eyekê ye ku bi dirêjahiya dîroka 
dagîrkar, û bi derba çek û kuştin û 
piştgihxistin û dûrxistinê hewla ji- 
navbirina wê hatiye dayîn, lê nekari- 
ye, jiber ku vê neteweyê pêşmergên 
qehreman hene. Herwisa Mistefa 
Hicrî bas ji vê kir ku hûn nûnertiya 
îradeya neteweya me dikin. 

Amadebûna we di vir de, vê rastiyê 
nîşan dide ku we hest bi azara gelê 
xwe kiriye, lewra niha çeka pîroz ya 
pêşmerge we hilgirtiye, bona bergirî 
ji gelê xwe, ji bo bidestxistina van 
mafên rewa, û şoreş ji bo azadî û 
demokrasî, û şoreş bo mana neteweya 
Kurd, we hest bi vê zulm û zordariya 
dagîrker kiriye, û we serî hildaye bo 
bidestveanîna mafê neteweyî, hûn 
hemû xortê vê neteweyê ne, û çavê 
hêviyê yê neteweya Kurd li we ye. 


Kurdistanê gotûbêj kirin 



H eyeteke HAK-PAR'ê serdana ofîsa nûneratiya PDKÎ li Hewlêrê kir, û 
derheq pirsa referandoma Herêma Kurdistanê gotûbêj kirin. 


Roja Sêşemiyê 21'ê Xermanana sala 1396 (12.09.2017)'an, heyeteke HAK- 
PAR'ê bi serperestiya Zana Sezen nûnerê HAK-PAR'ê li Herêma Kurdistanê 
serdana deftera nûnertiya PDKÎ li Hewlêrê kir, û ji aliyê heyeteke nûneratiya 
PDKÎ bi serperestiya Mihemedsalih Qadirî berpirsê ofîsa nûneratiya PDKÎ li 
Hewlêrê pêşwazî ji wan hate kirin. 

Di vê hevdîtinê de, Mihemedsalih Qadirî tevî baskirina ji helwesta PDKÎ derheq 
referandomê ji bo serxwebûna Kurdistanê, wekî erkeke neteweyî û nîştimanî, 
helwest û pêngavên PDKÎ bona palpiştîkirin ji Herêma Kurdistanê, û hev- 
soziya aliyên siyasî ên beşên din ên Kurdistanê, bo serxistina vê biryara dîrokî 
a Başûra Kurdistanê bi girîng zanî, û ragehand ku pêwîst e li hemberî egera her 
pîlaneke rejîma îranê û neyarên referandomê, hemû aliyên Kurdistanî alîkarê 
Herêma Kurdistanê bin, û ew yek erkeke nîştimanî û neteweyî ye. 

Piştre Zana Sezen, tevî hevhelwestî û piştevaniya ji pêngavên PDKÎ derheq 
referandomê, û çalakiya PDKÎ li Rojhilata Kurdistanê, pêdagirî li ser palpiştî û 
hevhelwestiya HAK-PAR'ê û xelkê Bakûra Kurdistanê ji referandoma Herêma 
Kurdistanê kir, û ew helwesta neteweyî û nîştimanî ya PDKÎ û xelkê Rojhilata 
Kurdistanê ji bo piştgiriya ji referandoma Başûra Kurdistanê, girîng hesiband. 


Di dawiyê de herdu aliyan pêdagirî li ser berdewamiya pêwendî û alîkariya di 
navbera xwe de kirin. 


Bavê pêşmergeyekî PDKÎ koça dawiyê kir 



jidayîkbûyê sala 
1312'an di temenê 
84 saliyê de koça 
dawiyê kir. 

Navbirî bavê Setar 
Îbrahîmî pêşmergê 
PDKÎ ye, ku bi 
salan e di refa 
pêşmergeyên PDKÎ 
de xebatê dike. 

Kak Baram kes- 


K urdistanmedia: Kak Baram 
Îbrahîmî bavê pêşmergeyekî 
PDKÎ li bajarê Kamyaranê koça 
dawiyê kir. 


ayetiyekî xweşnav, û cihê baweriya 
xelkê navçê bû, û termê navbirî di 
nava girseya xelkê navçê de bi axê 
hate spartin. 


Li gora nûçeya gihîştî bi malpera 
Kurdistanmedia, roja Sêşemiyê 28'ê 
Xermananê kak Baram Îbrahîmî xelkê 
gundê Textî Zengî a ser bi Kamyaranê 


PDKÎ sersaxiyê dibêje malbat û xizm 
û kesûkarê navbirî, û xwe şirîkê xema 
wan dizane. 


A 

Deqa axavtina Kak Mistefa Hicrî sekreterê giştî yê PDKÎ di rêûresma bîranîna 25.mîn salvegera 


terorkirina Dr. Şerefkendî û hevalên wî de 



J i vê rojê ve ku di 17'ê îlona 1992 
(26'ê Xermanana sala 1371)'an 
de, kesayetiyê naskirî û sekreterê giştî 
ê PDKÎ Dr. şerefkendî naskirî bi Dr. 
Se'îd, digel kak Homayon Erdelan û 
kak Fetah Ebdulî û kak Nûrî Dêh- 
kurdî hatin şehîdkirin, 25 sal derbaz 
dibin. 

Em wekî hemû salekê îro jî li vir kom 
bûne, da ku ji aliyekî ve cardin rêz û 
hurmetê danên bo rêbaza xebatkarane 
ya van şehîdên xwe ên şoreşger, û 
silavan dişînin bo riha wan ya pak, 
û bi vî rengî emegdariya xwe wekî 
hevrê û hevçeperê wan, nîşan bi- 
din, û serê rêz û hurmetê li hemberî 
rêbaza wan ya pîroz de bitewînin, û 
ji aliyekî din ve rejîma teror û sêdarê 
ya Komara ÎSlamiya îranê mehkûm 
bikin, derheq vê tawana mezin de, ku 
derheq sekreterê wê demê yê PDKÎ 
Dr. şerefkendî û hevalên wî û hemû 
gelê Kurd kirin. 

Li 17'ê îlona 1992'an di dema şevê 
de, Dr. şerefkendî û hevalên wî li ba- 
jarê Birlînê di restoranekê de bi navê 
Mîkonos, digel komek ji endamên 
çend rêkxirawên dijberî îranê bona 
gotûbêjê li ser çawaniya lihevnêzîbûn 
û pêkanîna hevdengiya zêdetir di 
navbera xwe de û bi mebesta xebata 
hevpar li dijî rejîma îranê kom bûn ku 
li demjimêr nêzî ll'ê şevê, çekdarek 
ku piştî lêkolîna polîs eşkere dibe, 
ku ew Ebdulrehman Benî Haşimî 
berpirsê tîma terorê bûye, êrîşî ser 
wan dike,û bi diyarîkirî Kurdan dike 
armanca gulleyên xwe, û kesekî 
din jî, tîra xilasê li wan dixe, û bi vî 
awayî Dr. şerefkendî û hevalên wî û 
Nûrî Dêhkordî şehîd dibin. 

Di tîma vê terorê de, Îranî û endamên 
Hizbullaha Lubnan û endamekî eslî 
yê Şî'e yê Lubnanê pêkve pilanê bi 
rê ve dibin, ku her hemû jî di îranê de 


û li jêr çavdêriya Spaha Pasdaran û 
rêkxirawa îtila'atê de hatine perw- 
erdekirin. 

Piştî nêzîk bi du salan lêkolînê û 
şopandina polîs û dezgeha Dad ya 
Almanyayê, roja 10'ê Nîsana 1997'an 
de, dezgeha Dad ya Almanyayê 
hukmê xwe ragehand, û tê de ji bilî 
diyarîkirina cezayê bo 5 tawanbarên 
ku di terorê de dest hebûn, hukmê 
girtinê ji 5 salan ve heya girtina ebed 
bo wan birîn. Serokê dadgehê herwisa 
ragehand ku erk û wezîfeya me ye, ji 
bona eşkerebûna vê kuştraê, em bêne 
ser baskirina ji wan sedeman, ku bûne 
sedema pêkanîna vê kuştarê. Ya ku 
dixwazim di vir de bixwînim çend 
beşên kurt ji axavtinên serokê dadge- 
hê ne, ku di deqa hukmê dadgehê de 
xwendin: 

Reh û rîşeya vê terorê dibe ku di 
pêwendî û munasibetekê de bibînin, 
ku paş şoreşa îslamiya îranê form 
bi xwe ve girtiye, hewla Kurdan bi 
rêberatiya PDKÎ bo bidestveanîna 
otonomiyê, ew hizb kiriye hizbeke si- 
yasî ya bihêz li dijî Komara Îslamî, ku 
di encamê de rêberê siyasî ê îranê bi 
armanca serkuta PDKÎ biryar da ku li 
dijî vê hizbê, ne tenê bi awayê siyasî 
xebatê bike, lê niyeta jinavbirina fîzîk 
ya vê hizbê heye. Kuştina Dr Qasimlo 
û du hevalên wî li 13.07.1989'an û 
herwisa qetlek ku di vê dadgehê de 
lêkolîn li ser hate kirin, di encama vê 
siyasetê de ye, ku pêwendiya kuştara 
Birlîn û Viyenê gellek eşkere ye. Ew 
belgeyên haşahilnegir ku pêşkêşî 
dadgehê hatine kirin, şikl û şêweya 
biryardana lûtkeya rêberî ya siyasî ya 
îranê, bi armanca jinavbirina dijberên 
rejîmê li derveyî welat gellek bi rohnî 
nîşan dide. 

Biryardana li ser jinavbirinê, ji aliyê 


rejîmê ve, ew jî di navendekê de, bi 
navê encumena karûbarê taybet tê 
dayîn, ku organeke na yasayî ye, û bi 
biryara rêberê ayînî pêk tê, û endamên 
wê encumenê pêk tên ji: Serkomar, 
Wezîrê îtila'at û emniyetê, Wezîrê 
Karê Derve yê welat, serokên nizamî 
û Întizamî û herwisa rêberê mezhebî 
yê hikûmeta îranê. Ew kuştar tenê bi 
niyeta siyasî û bi armanca jinavbirina 
dijberên rejîmê bi rê ve çû. Armanca 
sereke ya rejîmê jinavbirina di- 
jberan li derveyî welat e. Herwisa 
di vî hukmî de hikûmeta îranê wekî 
hikûmeteke cinayetkar hate naskirin. 
Rejîma Koamara îslamiya îranê ji 
riya dewleta wê demê ya Alman û 
heta gefxwarina li dadwerê dadgehê, 
hemû hewla xwe da, ku aliyê kêm 
rejîmê bi tawanbar nehesibînin, 
lê dadwer bi tu awayî neçûne jêr 
barê gefxwarinan, û gellek bi cur'et 
ve, piştî çar salan lêkolînê, hukmê 
dadgehê ragehandin, hukmek ku ne 
dinyayê, û ne jî Komara Îslamî çavni- 
hêriya wê nedikirin. 

Piştî ragehandina vî hukmî welatên 
endam di YE de balyozên xwe bo 
heyamekê ji Tehranê vexwandin, û 
rewşeke gellek dijwar a siyasî bo 
rejîmê hate pêş, jiber ku îran piştî van 
hemû terorên ku di derveyî welat de 
bi rê ve birin, bo yekem car ji aliyê 
dadgeha welatekî Ewropayî ve, wekî 
rejîmeke cinayetkar û terorîst hate 
naskirin. 

Hemû ew cinayet û terorane, di 
lûtkeya deshilatê de pilandarêjî jê re 
hatibûn kirin. Her eva jî bû sedema 
vê ku Komara Îslamî êdî kiryarên 
terorîstî bi rê ve nebe. Dr. Şerefkendî 
xwediyê kesayetiyekî bilind ya mirovî 
bû, jiyana pirr ji êş û jan ya navbirî 
di dema zarokatiyê de, û xwendin û 
xwepêgehandina di bin siya birayê 
xwe de, û bi tab û tehemula zeh- 
metiyên jiyanê, di gundeke biçûk 
a navçeya Bokanê, gihîşte pileya 
dukturayê di zanîngeheke Parîsê de. 
Eva alîkarê serekî yê kak Sadiq bona 
gihîştina bi vê pileya xwendinê bû. 
Herwisa bîra tîj û îradeya bihêz û 
piştqahîmiya bi zehmet û tekoşîna 
xwe, ji sedemên gihîştina navbirî bi 
vê astê bûn. Di Farsî de, û di Rojhi- 
lata Navîn de, bi van kesan tê gotin 
“xudsaxte”, ku ne serwet û samana 
malbatê, ne jî deshilatdariya bav û 
eşîret, tu yek ji wan di holê de nebûn, 
ku kak Sadiq pişta xwe pê girê bide, 
lewra bi neçarî pişt bi zehmet û 
tekoşîna xwe girê da. 


Panoramaya jiyana wan kesayetiyan 
di gellek cihên vê cîhanê de balkêş in, 
û bandoreke kûr di civakê de hene. 
Rejîma Komara Îslamî jî, ji xwe re 
ew kesayetî nekirin armanc, ew bi 
başî şarezayê hêz û şiyan û jêhatîbûna 
Dr. Şerefkendî bûn, û nîgeran bûn ku 
tekoşîna sekreterê PDKÎ ku hizbeke 
bihêz a dijber e, dikare kêşeyeke 
mezin bo rejîmê pêk bîne, lewra 
biryara jinavbirina wî dan. 

Kak Fetah Ebdulî şehîdekî din ji 
şehîdên Mîkonosê ye, ku navbirî ci- 
wanekî pêgihîştî û endamê Komîteya 
Navendî û berpirsê ofîsa nûneratiya 
hizbê li Parîsê bû. Digel vê ku temenê 
wî kêm bû, lê jêhatîbûna xwe nîşan 
da, û hekî şehîd nebiba, bêguman 
di pêşerojê de wê roleke berçavtir 
hebûya. 

Lê bi hemû wan pîlanan ve, ku 
rejîma Komara Îslamî û rejîmên din 
ên serberedayî û dijberê kurdên wan 
welatên ku Kurdistan bi ser wan de 
hatiye parvekirin, û bi hemû hêz 
û deshilata xwe, û pîlanên xwe, di 
terora rêberên tevgerên Kurd de dest 
hebûne, ne tenê her nekarîne Kurd 
bixin qedeman, heta bixwe di navxwe 
û di navçê de, berbirûyê dehan kirîzan 
bûne, û Kurd jî digel hemû kêşeyên 
ku beşa herî zaf ya wan, encama siya- 
seta serkutkerane ya wan rejîman e, lê 
niha di rewşeke baş ya siyasî de ye, bi 
taybetî rejîma Komara Îslamî ku jêve 
bû bi şehîdkirina Dr. Şerefkendî û Dr. 
Qasimlo dawî bi xebata mafxwazane 
ya Kurd tîne. 

Niha ew rejîm digel dehan kirîzên 
navxweyî û derveyî berbirû ye. 

Xebata Kurd li Rojhilat jî herwisa 
berdewam e, û PDKÎ serbarê jidestçû- 
na du sekreterên xwe, herwisa bihêz û 
şiyan ve li ser xebata xwe bi azadiyê 
berdewam e. Rejîma Komara Îslamî 
dibe bizane ku xebata Kurd li Rojhi- 
lat pirsa serkirdeyek û kesayetiyekî 
nine, ku bi jinavbirina xebata Kurd 
dawî pê bihê. Xebata Kurd li Rojhi- 
lat xebata neteweyeke mafxwarî û 
welat dagîrkirî û azadîkuj e, û heya 
wê demê ku zulm û stem li ser hebe, 
xebat jî wê berdewam be. 
îro beşek ji Kur distana parvekirî 
ku Başûr e, li hemberî ceribandinên 
dîrokî de ye. Pirsa referandomê li ser 
diyarîkirina çarenûsa xelkê vê beşê 
ye. Heya ku em nêzîktir dibin ji roja 
25'ê îlonê, ew pirs germtir dibe, û 
niha xelkê hemû besên Kurdistanê, bi 

Ji vê yekê jî girîngtir 
domandina xebata 
kurd li Kurdistana 
îranê bû, ku herçend 
Dr. Sadiq Şerefkendî 
cihgirê Dr. Qasimlo 
bi ceste ji Kurdistanê 
hate standin, lê hizb û 
xebata wê hizbê, her li 
ser piyan man, û heval 
û hevçeperên Dr. Sadiq 
Şerefkendî û mamo- 
stayê wî Dr. Qasimlo, 
bi xebata xwe û bi 
hilgirtina barê giran ê 
xema jidestdana wan, 
û peymana emegda- 
riyê, bi rê û şopa wan 
emegdar man û pîlanên 
Klomara Îslamî kirin 
bilqa ser avê. 


hewce ne. 

Di biyaveke din de, hemû dizanin ku 
Dr. Sadiq Şerefkendiyê rêber, çende 
hez ji xebata neteweyî û vegeşîna 
xebatê di hemû beşên kurdistanê 
de dikir, û wê demê ku Kurdistana 
Başûr ezmûneke nû diceriband, Dr. 
Sadiq Şerefkendî palpişteke mezin bo 
xebata Başûr bû. 

Xebatkarên Kurd di Kurdistana 
îraqê de, hemû hogiriyên Dr. Sadiq 
Şerefkendî bo xebat û ezmûna wan, 
di bîra wan de ye. Niha di 25.emîn 
salvegera şehîdkirina Dr. Sadiq 
Şerefkendiyê rêber de em dibînin ku 
Kurdistana Başûr ber bi referandoma 
serxwebûnê ve pêngavan hildigre, 
û hêviyeke din ji hêviyên Dr. Sadiq 
Şerefkendî ser digre. 


D eftera Siyasî ya PDKÎ bi 
boneya 25.mîn salvegera 
şehîdên Mîkonosê daxûyaniyek 
weşand. 

Deqa daxûyaniyê: 

“Kurdistan serî natewîne” 

Azadîxwazên îranê! 

Hevwelatiyên Kurdistanê! 

Têkoşerên Demokrta! 

25 salan berî niha di roja 26'ê Xer- 
manan sala 1371 (17.09.1992)'an de, 
terorîstên rejîma îranê, di nava dilê 
Eewropayê de, êrîşî ser heyeta PDKÎ 
kirin, û bi xelaya biyom ya xwe, wisa 
dizanîn ku wê bikarin serî bi Kurdis- 
tanê bidin tewandin. 

Di vê karesata dîrokî de, destê reş ê 
terorê, Dr. Sadiq Şerefkendî sekreterê 
giştî û Fetah Ebdulî nûnerê PDKÎ li 
derve, û Homayon Erdelan nûnerê 
PDKÎ li Alman û Nûrî Dêhkordî 
dostê Kurd ji tevgera Kurd standin. 
Terorîstên şandî ji aliyê rejîmê ve, 
kerb û kîna xwe ya pendavbûyî ya 
sedan salî ya tarîperestî û dijîmirovî 
bi ser heyetekê de rijandin ku hatibûn 
da ku tevî beşdarî di kombûna cîhanî 
ya întemasiyonala Sosyalîst di çend 
civînên din de hewlê bo pêkanîna 
yekîtiya di nava hêzên demokrat û 
azadîxwaz ên îranê de bikin. Bi vê 
hêviyê ku sîvaneke hevbeş ya xebatê 
ji bo bidestvehatina demokrasiyê di 
îranê de pêk bê. 


Seranên rejîma dijîmirovî û serbere- 
dayî ya Îslamî li Tehranê ku diza- 
nîn hewlên Dr. Sadiq Şerefkendî û 
hevalên wî dikare di nava rêxistinên 
demokrat ên îranê de, pêgehekê ji 
xwe re bibîne, û pêgeha rejîmê lerzok 
bike, pîlana xwe ya terorîstî darêtin, û 
di vê şeva Birlînê de, û di restaorana 
Mîkonosê de, ku cihê civîna heyetan 
bo vegeşandina hêviyên azadiyê 
di îranê de bû, rûniştina wir kirin 
armanca pîlana qirêj ya xwe, û tîma 
terorê ya rejîma Tehranê, civîn dane 
ber destrêjê, û bi taybetî teqe li heyeta 
PDKÎ kirin, û tîra xwe ya jehrîn li 
cendekê Dr. Sadiq Şerefkendî xistin. 

Piştî vê terorê dezgeha Dadê ya 
Alman bi hewl û tekoşîna dadwer û 
parêzer û kesên mirovdost û dadper- 
wer di pêvajoyeke çend sale de dosiye 
bi dawî anîn, û dadgeha Birlînê ku ji 
bo şopandina vê dosiyeyê bi dadgeha 
Mîkonosê nav derxist, rejîma îranê li 
asta herî bilind de wekî biryarderê vê 
terorê da naskirin, û fermana dest- 
biserkirinê ji wan re derkir. 

Eva ku rejîma îranê li pey wê bû, 
jinavbirina mêjiyê rêberiya xebatê di 
Kurdistanê û şikandina pişta hevgirtî 
ya xebata azadîxwaziyê di îranê de 
bû, lewra jî Dr. Sadiq Şerefkendî bona 
jinavbirinê, destnîşan kiribû, da ku 
hem rêkxirawên îranê ji jihevnêzîk- 
bûnê poşman bikin, û hem jî serî bi 
Kurdistanê bide tewandin, lê pêva- 
joya bûyeran berevajiyê xwesteka 
rejîma Komara Îslamî çû pêş, û hem 
di asta navdewletî de, ew hikûmet 
wekî rejîmeke terorîst hate nasîn, û 
hem jî destê reş ê terorê di Ewropayê 
de kurt kirin. 


Niha 25 salan piştî şehîdkirina Dr. 
şerefkendî Komara Îslamî herçend ku 
bi berçav dixwaze ku rûçikê hêzeke 
navçeyî ji xwe nîşan bide, û bi sala ye 
ku dixwaze bi navê îdeolojiya Îslamî, 
bîra xwe ya hişk û dogm bişîne derve, 
lê berevajiyê piropagendeyên vê 
rejîmê, niha xelkê navçeya Rojhilata 
Navîn Komara Îslamî wekî rejîmeke 
têkder didin nasîn, ku bi vegeşandina 
şerê mesebî û tundrewî, dixwaze ku 
kuştarê di herêmê de vegeşîne, û niha 
Komara Îslamî ne tenê bihêz nebûye, 
belkû di nava qufiyekê de ku bixwe 
çêkiriye de dest û piyan lê dide, û ew 
agirê ku bixwe pêxistiye, wê dereng 
yan zû damanê wê jî bigre. 

Di navxwe ya welat de jî hekî 25 
salan berî niha îdiaya “sazendêgî” 
(avedankirinê) û piştre jî îdiaya 
çaksaziyan dikir, niha serî 
heta binî, rejîma îranê wekî 
çavkaniya hemû bêbextiyên 
jiyana xwe nas dikin, û hemû 
neteweyên îranê bi giştî hatine 
ser vê baweriyê ku tenê riya ji- 
yana baştir û reforman di îranê 
de, nemana vê rejîmê ye. 

Di eniya hember de jî, piştî 25 salan 
ku bi ser bûyera restorana Mîkonosê 
û şehîdkirina Dr. Sadiq Şerefkendî û 
hevalên wî re derbaz dibe, em niha 
dibînin ku hizba Dr. Sadiq Şerefkendî 
di qonaxeke nû ya xebatê de, bi 
peyrewkirina waneyên wan rêberan 
dixwaze ku xebata çiya û bajar pêkve 
girê bide, û Rasana Rojhilat bûye 
rêbaza xebata îro. Her wekî ku Dr. 
Sadiq Şerefkendî digot, bo birêve- 
birina xebatê gellek rê hene. Rasana 
Rojhilat dixwaze ku hemû wan riyan 
veke, ku ji bo vegeşandina xebatê 


Xebatkartên Kurd! 

Bi hemû wan rûpelên girîng ên 
dîrokê, û bi şiroveya niha ya navçe û 
Kurdistanê, û xebata Kurd, dema ku 
cardin em dikevin nava vê serdemê 
de, ku Komara Îslamî dixwaze bi 
terorkirina Dr. Qasimlo û Dr. Sadiq 
Şerefkendî û têkoşerên din ên Kurd, 
xebata neteweyî-demokratîk ya Kurd 
bixe qedeman, û Kurdistan di hember 
de serî bitewîne, rohntir ji hertim em 
têne ser vê baweriyê, ku xebata Kurd 
û tevgera neteweyî-demokratîk li 
Kurdistanê xebateke rewa û piştqahîm 
e bi bawerî û îradeya neteweyî, û em 
xatircem dibin, ku Kurdistan qet serî 
natewîne. 

Di 25.emîn salvegera bibîranîna Dr. 
Se'îd, Kak Fetah Ebdulî, û Kak Hu- 
mayon Erdelan de, em tevî peyman- 
nûkirina digel rêbaz û baweriyên wan, 
em silavan dişînin bo riha pak ya 
hemû şehîdên Kurdistanê. 

Neman bo rejîma terorîstperwer a 
Komara Îslamî 

Serkevtin bo xebata neteweyî-de- 
mokratî a Kurd 

PDKÎ 

Deftera Siyasî 

26.06.1396 

17.09.2017 

Ramana Dr. Qasimlo derheq pirsa serxwebûna 
Kurdistanê di dîrokê de 



Cemal Resûl Dinxe 


Qasimlo: “Hekî Erebistan 
piştevaniyê ji Kurd bike, Kurd dikare 
daxwaza mafê zêdetir ê xwe bike”. 
Renge bêjin ku gelo nasname (şunas, 
howiyet) çiye? Çi dibexşe me? 
Hebûna nasnamê çi tişteke jiyana 
me diguhere? Gelo bebûna nasnamê 
bandor li ser kesîtiya takekes heye? 

Nasname wekî yek ji aliyên geşe 
û vegeşîna takekes di nava civakê 
de lê tê nihêrîn. Takekes di warê 
nasnameyê de hest bi hebûn, yan 
valahiya nasnameyê dike, û valahiya 
nasnamê curek ji zexta derûnî, û xwe 
bikêmzanînê bo takekes çê dike, ku di 
zanista civkansiyê de, dibêjnê “ji xwe 
bîhanîbûm”. Lewra gellek caran vala- 
hiya nasnamê bi yek ji qonaxên aloz 
û pirr ji metirsî, ên jiyana pêşkevtin û 
geşekirinê tê dîtin. 

Derheq serxwebûn û herwisa bona 
gihîştona bi serxwebûnê neteweya 
Kurd heya niha jî xebateke bicoş bi 
rê ve dibe, û li ser gihîştina bi mafê 
xwe yê rewa bi hemû hêzekê pêdagirî 
dike. Nasname hêzeke meTnewî ji 
bo takekes ava dike, ku baweriyeke 
tewaw bi xwe û civakê çê dike. 
Hebûna nasnamê hêza derûnî û siyasî 
û kulturî dibexşe me, bi awayekî ku 
hêza hebûn û hêza meTnewî jî ji bo 
Kurdistaniyên beşên din tîne, û bing- 
ha me hemiyan bihêztir dike. Nemir 
Pêşewa Qazî Mihemed yekem car ku 
Komara Kurdistanê ava kir, bîra takê 
Kurd di hemî warên siyasî de veji- 



yand, û tenê di xebat bo gihîştina bi azadiyê de nehêla. Lewra jî 
piştî azadî û rizgariya neteweya xwe, piştî çend mehan, serxwe- 
bûna Kurdistan ragehand û yekem Komara Kurdistanê ava kir. 


Dr. Qasimlo di heyama jiyana xwe de, komek gotar û gotûbêj 
encam dane, ku her yek ji wan bas ji bûyerekê kirine, û gellek 
caran jî pêşbîniya pêşeroj kiriye, û gellek dûrbîn bûye, û gellek 
ji axavtinên wî di piratîkê de ser girtine, yan jî ser digrin!! 

Bo mînak hekî wê demê Dr. Qasimlo daxwaza otonomiyê dikir, 
piraniya rêberên siyasî ên Kurd ew daxwaza wî daxwazek kêm 
didîtin, lê Dr. Qasimlo bersiva wî ew bû ku “ carê em dikarin 
tenê daxwaza hindê bikin”. 

Ji wê demê ve ku Kurdistana Başûr di heyama çend rojên din 
de piroseya referandomê ji bo sexwevûnê encam dide, û çendîn 
welat û bi taybetî welatên Erebî wekî Erebistan piştevaniyê jê 
dikin, Dr. Qasimlo di gotûbêjekê de, digel rojnamevanê Fransî 
Kirês Koçêra de, bas ji vê yekê dike, ku her demekê kêşeya 
Kurd wekî kêşeyeke siyasî bê naskirin, û Erebistan piştgiriyê jê 
bike, eva ezê diruşma stratejîk a Kurd biguherim. 

Deqa gotûbêjê weha ye: 

Kirîs Koçêra rojnamevanê navdar ê Fransî li ser otonomiyê, û 
sedemên neguherîna vê diruşmê di PDKÎ de ku diruşma strate- 
jîk ya PDKÎ ye, weha dinivîse: 

“Dr. Qasimlo di bersiva vê pirsyarê de weha dinivîse ku her 
demekê ew sê fakter amade bûn, ez dikarin diruşma stratejîk ya 
PDKÎ biguherim: 1-Tevgera neteweyî ya Kurd li her çar beşên 
kurdistaanê de, û bi taybetî di Bakûra Kurdistanê de bihêz be, 
jiber ku xebata Kurd di vê beşê de lawaz e. 

2- Welatên navçeya Rojhilata Navîn piştevaniyê ji mafên rewa 
ên Kurd bikin, û kêşeya Kurd wekî kêşeyeke siyasî bê naskirin, 
û bi taybetî Erebistan piştevaniyê ji kêşeya Kurd bike, jiber 

ku Erebistan dostê stratejîk ê Amerîkayê ye di navçeyê de, û 
herwisa jê re girîng nine ku nirxa petrolê ser û xwar bike, û 
herwisa wî welatî kêşeyek bi navê kêşeya Kurd tune ye. 

3- Welatên mezinhêz û Ewropî piştevaniyê ji kêşeya Kurd bikin, 
û her demekê ew sê fakter amade bûn, ezê diruşma stratejîk ya 
PDKÎ biguherim”. 

Ew sê fakter niha ji hemû demekê zêdetir bo neteweya Kurd 
ciyê xwe digrin, lewra rêberên gelê Kurd bas ji vê dikin ku dem 
bi cî ye, û em ji daxwazên xwe paşekêş nakin. 

Di vê derheqê de dibe dîsan em bînin bîra xwe, ku Qasimlo ew 
dîplomatê şoreşger, û siyasetmedarekî weha bû ku bi vî rengî 
pêşeroja neteweya Kurd dibînî. 



Şandeke PDKÎ di veki- 
rina nûneratiya HAK- 
PAR'ê de beşdarî kir 


D i rêûresma vekirina nûneratiya HAK-PAR'ê 
de, ku li Hewlêrê pêk hat, şandeke PDKÎ 
beşdarî kir. 


Roja Yekşemiyê 26'ê Xermananê şandeke PDKÎ bi 
serperestiya Mihemednezîf Qadirî endamê Deftera 
Siyasî a PDKÎ beşdarî di merasima vekirina nûneratiya 
HAK-PAR'ê de kir, ku yekem car e ew nûneratî di 
Hewlêrê de tê vekirin. 

Şanda PDKÎ bi vê boneyê ve pîrozbahiya PDKÎ 
gehande HAK-PAR'ê, û pêdagirî li ser berdewamiya 
pêwendiyên dostane û alîkariya di navbera xwe de 
kirin. 

Herwisa ew şand ji aliyê serokê HAK-PAR'ê Refîq 
Karakoç û hevalên wî ve bi germî hate pêşwazîkirin, 
û piştre şandelce HAK-PAR'ê bi serokatiya Kemal 
Borkay kesayetiyên naskirî ê Bakûra Kurdistanê di 
merasima 25.mîn salvegera terorkirina Dr. Şerefkendî 
û hevalên wî de beşdarî kir, ku di binkeya Deftera 
Siyasî ya PDKÎ li Koyê de pêk hat. 

Di merasima vekirina nûneratiya HAK-PAR'ê de, 
çendîn şandên cuda cuda ji partiyên her çar perçeyên 
Kurdistanê, û herwisa cihgirê parlementoya Herêma 
Kurdistanê û parlemantar û parêzgarê hewlêrê û dezge- 
hên ragehandinan beşdar bûn. 


»»» Doma R:4 

vê boneyê ve şahî 
û kêfxweşiyê dikin, 
wate bo rojekê ku 
sedsalek e xebatê jê 
re dikin. 

PDKÎ mafê refe- 
randomê wekî 
mafê rewa yê 
xelkê dizane, ku 
yek ji bingehên 
demokrasiyê ye. 
Lewra piştgiriyê jê 
dike, û encama vê 
referandomê jî, ku 
dengê civatên xelkê 


Kurdistanê ye, rêzê jê re dadinê, 
û piştevaniyê jê dike. PDKÎ pi- 
lana dijminên kurd, bi taybetî ya 
Komara Îslamî jî ku roj bi rojê 
gefên tundtir li dijî referandomê 
dixwe, şermezar dike. 

Em hêvîdar in ku xelkê Başûra 
Kurdistanê bi yekdengî di 
referandomê de başdariyê bikin, 
û deng bidin serbixweyiya 
welat. Bi vî awayî riha şehîdên 
riya rizgariya welat şa bikin, û 
pîlanên dijminan pûç bikin. 

Peyama Barzanî bo gel: 
“Barê ser milê me girantir 
bû”!. 



Yildirim: “Bila gumana ti 
kesî nebe, ku emê di mijara 
referandomê de tişta pêwîst 
bikin.” 



Mûwefeq Rûbeyî: “Piştî 
giştpirsiyê, dê Kurdistana 
nû bibe cihê aloziya ewle- 
karî û aborî, herwiha bibe 
gefa li ser gelê Kurdistanê.” 



Cîmz Cîfrî: “Kiryarên re- 
jîma îranê gellek metrsîdar 


PDKÎ: 

Piştevaniya ji 
serxwebûna 
Kurdîstana 
Başûr, erkeke 
neteweyî ye 



Deftera Siyasî ya PDKÎ bona 
piştevaniya ji serxwebûna Kurdis- 
tana Başûr daxûyaniyek weşand. 

Deqa daxûyaniyê weha ye: 


Piştgiriya ji serxwebûna Kurdistana 
Başûr, erkeke neteweyî ye 

Hevwelatiyên rêzdar! 

Neteweya mafxwaz a Kurd! 

Biryara serkirdayetiya siyasî ya 
Herêma Kurdistanê bona birêvebi- 
rina referandomê di 25 'ê îlonê de, 
biryareke neteweyî, û pêdagirî ye 
li ser mafeke mirovî, û daxwazeke 
rewa ya Kurd e, ku dehan sal e di 
beşên cur bi cur ên Kurdistanê de, 
xebatê jê re dike, û dixwaze biryarê 
li ser çarenûsa xwe bide. 

Hevdem digel demokratîkbûn û 
neteweyîbûn û rewayiya vî mafî, 
şêwaza desteberkirina wê jî, ku ji 
riya referandoma di Kurdistanê de 
bi dest tê, şêwazeke demokratîk 
û serdemiyane û aştîxwazane ye, 
ku nîşan ji geşekirin û hişyariya 
siyasî û neteweyî ya Kurd û xelkê 
Kurdistên ye, ku di navçeyeke tejî 
ji teror û reşekujî û bîra paşvemayî 
û dugm de, bîreke serdemiyane û 
demokratîk heye, ku bi mîkanîzma 
demokrtîk û pêşkevtî dixwaze 
mafên xwe bi dest bîne, û îradeya 
neteweyî û demokratîk a xwe bise- 
limîne. 


Rêûresma bîranîna xebat û tekoşîna Dr. Şerefkendî di 
navenda 3 de bi rê ve çû 




B i beşdariya kadr û pêşmerge 
û endamên PDKÎ û nûnerên 
çend aliyên siyasî û çend kesayeti- 
yên Kurdistanî, rêûresma rêzgirtina 
ji xebat û tekoşîna bêravestiyan a 
şehîd Dr. Şerefkendî û hevalên wî, bi 
xwendina sirûda Ey Reqîb û ragirtina 
deqeyekê bêdengî bona rêzgirtin ji 
riha pak ya şehîdan, di navenda 3 a 
Kurdistanê de bi rê ve çû. 

Piştre peyama Deftera Siyasî ya 
PDKÎ bi vê boneyê ve ji aliyê Teymûr 
Mistefayî endamê Deftera Siyasî ya 
PDKÎ pêşkêşî beşdarbûyiyan hate ki- 
rin, ku tê de tevî awrîdanek li cinayeta 
Mîkonosê, baseke têr û tejî li ser kes- 
ayetiya bilind ya Dr. Şerefkendî kir. 


Naveroka vê merasimê jî pêk hatibû ji 
xwendina peyama hevpar ya yekîti- 
yên jinan, ciwanan, û xwendekaran, ji 
aliyê Şaho Ehmedî berpirsê komîteya 
Lawan li navenda 3 a Kurdistanê, û 
xwendina sirûdeke şoreşgerî ji aliyê 
keç û kurên Navenda 3 a kurdistanê, û 
pexşanek ji aliyê Mamosta Bêbeş ve. 
Hêjayî basê ye ku ew kesayteî û ali- 
yane jî, di merasimê de beşdar bûn: 

-Birêz Mêhdî Zana kesayetiyê naskirî 
ê Bakûra Kurdistanê û hevjînê xebat- 
kara navdar Leyla Zana 

-Partiya Yekîtiya Demokrat a Kurdis- 
tana Sûriyê 

-Partiya Sosyalîst a Kurdistana Sûriyê 
Partiya Sosyalîst a Kurdistana Bakûr 


Me di PDKÎ de hem pêştir bi 
awayekî fermî ragehandiye ku 
ew maf mafekî rewa yê Kurd e di 
Kurdistana Başûr de, û hem jî bi 
awayekî cidî em piştevaniyê ji re- 
ferandomê ji bo serxwebûna Kurd- 
istana Başûr dikin, û di vir de tevî 
dubarekirina vê piştevaniyê, em rû 
li gelê Kurd li Rojhilata Kurdistanê 
wekî beşeke belengaz, lê hişyar û 
hestiyar, û xwedîbiryar dikin 
ku: Yekem- Di van rojan de 
heya roja birêveçûna refe- 
randomê bi her awayekî ku 
hûn dikarin piştevaniya xwe 
ji referandomê bo serxwe- 
bûna Kurdistana Başûr nîşan 
bidin, û di roja encamdayîna 
referandomê de jî, bi bilind- 
kirina alaya Kurdistanê û lixweki- 
rina kincên Kurdî, û amadebûna 
li cihê giştî bi van kinc û alayan, 
nîşan bidin ku neteweya Kurd di 
hemû beşên kurdistanê de piştevan 
û hevsozê hev in. 

Duyem-Hemû endam û alîgrên 
PDKÎ li derveyî welat, û li Başûra 
Kurdistanê bi her awayekî ku ji 
destê wan tê, di mîtîngên ku ji bo 
piştevaniya ji referandoma serx- 
webûna Kurdistana Başûr pêk tên 
de, amadebûneke berçav hebin, û 
bi hilgirtina diruşmên pêwendî- 


dar, alîkar bin bona zêdekirina 
piştgiriyan. 

Sêyem- Bi rêxistina kempeynên 
taybet di torên civakî de, û bi 
piropagendeyeke taybet bi vî warî, 
wajoyên piştevaniyê ji bo serxwe- 
bûna Kurdistana Başûr kom bikin, 
û di vê derheqê de jî, rola xwe bo 
handana xelkê bilîzin, û alîkar bin 
bona gihîştina neteweya Kurd di 
beşeke nîştiman de bi mafên xwe 
ên rewa. Siyaset û baweriya PDKÎ 
her di destpêka avakirinê wê de, û 
ji bingehdanîna Komara Kurdistanê 
ve heya niha, ew bûye û niha jî ew 
e ku kurd wekî yek netewe dibîne, 
ku bi bê hezkirina wê, xaka wê bi 
ser çar welatan de hatiye parveki- 
rin, û vegeşîna xebata kurd di her 
beşekê de, bi serkevtin û deskevta 
hemû Kurd dizane, û xebata Kurd 
di Başûr û li Rojhilat dikarin û dibe 
ku piştevanê hev bin bona hindî 
zêdetir vegeşîn û lihevnêzîkbûnê, 
bona guhîştina bi hêviyên neteweyî 
û demokratîk. Referandona ji bo 
serxwebûna Kurdistana Başûr, veji- 
yandina Komara kurdisatnê ye. 

PDKÎ Deftera Siyasî 
25.06.1396 
16.09.2017 


















8 


22 - 09-2017 


Agirî 


Siyasî 


Hejmar (310) 



f \ 

Çend wêne ji rêûresma 25.mîn salvegera terorkirina Dr. Şerefkendî û hevalên wî 

Siyasî 


»»» Doma nûçeya manşêtê 

B i beşdariya xelkekî berçav 
û hejmarek ji mêhvanan 
karnevala piştevaniya ji serxwe- 
bûna Kuirdistanê di Navenda 3 
ya Kurdistanê de bi peymannûki- 
rina digel rêbaza şehîdan bi dawî 
hat. 


Ew karneval bi beşdariya endamên 
rêberî ya PDKÎ, kadr û pêşmerge 
û malbatên wan, û hunermendên 
navdar ên Kurdistanê û hizb û 
aliyên siyasî ên Kurdistanê bi dawî 
hat. Ew karneval ji aliyê PDKÎ ve 
hatibû rêkxistin. 

Destpêka vê karnevalê bi sirûda 
neteweyî ya Ey Reqîb û ragirtina 
deqeyekê bêdengî bo rêzgirtina ji 
riha pak ya şehîdên Kurd û Kurd- 
istanê dest pê kir. Piştre Mistefa 
Hicrî sekreterê giştî ê PDKÎ çend 
gotinek pêşkêş kirin, û piştevaniya 
PDKÎ ji serxwebûna Kurdistanê 
ragehand. Piştre hunermendê 
navdar ê Kurd Şivanperwer çend 
gotinek li ser serxwebûnê kirin. 

Piştre mamosta Bêbeş parçe 
helbestek li ser serxwebûna Kurd- 
istanê pêşkêşî beşdarbûyiyên 
kernevalê kir. Piştre “Koma serx- 
webûn” girûpa muzîka Rojavaya 
Kurdistanê bi serperestiya huner- 
mend Ehmed Ekaş çend perçe 
muzîk li ser referandomê pêşkêş 
kirin. Birêz Gulbax Behramî jî di 
vê karnevalê de perçe helbestek 
pêşkêş kir. Hunermend Birader jî 
bi çend sirûdên şoreşgerî merasim 
xemiland. 

Herwisa zarokên Navenda Nêr- 
giz jî di vê karnevalê de stranek 
li jêr navê “Berî beyan e” pêşkêşî 
beşdarbûyiyan kirin. 

Karneval bi govend û dîlana girûpa 
“TISHK” a ser bi Komîsyona perw- 
erdehiya PDKÎ bi dawî hat. 

Herwisa çendîn hizb û aliyên siyasî 
jî peyamên xwe bo vê karnevalê 
şandin, ku ew aliyên siyasî bûn: 

-Liqa 16 ya PDK'ê 

-Birêveberiya Asayişa Behrekê 

-Birêveberiya Nahiyeya Behrekê 

-HDP 

-PDK-T 

-HAK-PAR 

-PYD 

-PDKS 

-PSK 

-Malbatên şehîdên Qereseqel û 
Kosalan 

-Peyama Hêza Taybet ya PDKÎ 

Ehmedê Xanî û dewleta Kurdî 


V 


J 


Besam Mistefa 

X ewn û daxwaza dewleteke kurdî 
kevn e. Ronakbîr û helbestvanên 
Kurd berî sedan sal girîngiya dewletê 
û pêwistiya hebûna wê ji miletê xwe 
re diyar kirin û di nav dîwan û ber- 
hemên xwe yên edebî de bicih kirin. 

Bi taybetî Helbestvan û fîlosofê 
Kurd yê neteweyî Ehmedê Xanî 
berî nêzîka 400 salî, behsa dewleta 
kurdî kir û bi awayekî eşkere û vekirî 
pêdiviya dewletê ji gelê Kurd re anî 
ziman. 

Helbestvan û zanyarê Kurd yê mezin, 
kurdperwerê bêhempa Ehmedê Xanî 
dabû pêşiya dema xwe û berî be- 
lavbûna bîr û baweriyên netewperw- 
erî û dirustbûna dewletên neteweyî, 
ji gelê xwe wateya dewletbûnê bilêv 
kir û xwest ku Kurd şiyar bibin û hizr 
û ramanên neteweyî û evîna welat 
û niştimanperweriyê di nav wan de 
belav bibe. 

Dema Kurdistan ji bo cara yekem bi 
riya Peymana Qesra Şîrîn hat parçeki- 
rin, Xanî ew peyman şiband tarîbûna 


roja Kurdan û bi peyvên watedar 
derd û hawara Kurdistanê wiha 
vegot: “Tasek ji vê ava zelal, nadim 
bi hewza kewserê. Levhatina Qesra 
Şîrîn, jê nabînim tu meferê. Piştî roja 
me bû tarî, mirin xweş e ji emberê.” 

Di demekê de ku hê jî fîkir û ramanên 
neteweyî li dinyayê baş zelal û belav 
nebûbûn, Xaniyê mezin û bîrbir 
pêşbînî kir wê Kurd ji ber nebûna 
dewleta xwe ya serbixwe çi êş û 
zehmetiyan bikişînin. Bi taybetî bi 
hebûna dijmin û neyarên pir li çarm- 
edor û nebûna yekîtî û tifaqê di nav 
Kurdan bi xwe de. 

Xanî tifaq û yekîtiya gelê Kurd dike 
mercê sereke yê avabûna dewleta ser- 
bixwe ya kurdî û wiha dibêje: “Lew 
pêk ve hemîşe bêtifaq in. Daim bi te- 
merrud û şiqaq in. Ger dê hebûya me 
ittifaqek. Vêk ra bikira me inqiyadek. 
Rûm û ereb û ecem temamî. Hemiyan 
ji me ra dikir xulamî. Tekmîl dikir me 
dîn û dewlet. Tehsîl dikir me ilm û 
hikmet.” 

Xanî destana xwe ya nemir Mem û 
Zîn jî kir behaneyek da tê de fîkir 


û hizrên xwe yên 
neteweyî bîne 
zimên. Armanca wî 
ew e ku Kurdan ji 
tamara xewê rake 
û berê wan bide 
rizgarî, serxwebûn û 
ronahiyê. Zîn sem- 
bola heyvê, azadî û 
Kurdistanê ye. Mem 
gelê Kurd e û Zînê 
di roja Newrozê de 
nas dike. Mem dix- 
waze bigihe Zînê, 
ango Kurd dixwain 
bigihin azadiyê, 
dixwazin bigihin 
Kurdistanê. 

Xanî dibêje: “Şerha 
xemê dil bikim 
fesane. Zînê û Memê 
bikim behane. 

Nexme we ji perdeyê 
derînim. Zînê û 
Memê ji nû ve ve- 
jînim.” 




\ 

Ji Yilmaz Ayan klîpa referandomê 

___ J 




H unermendê ji Bakûrê Kurd- 
istanê Yilmaz Ayan, ji bo 
piştgiriya referandoma serxwebûna 
Başûrê Kurdistanê klîpa “Belê bo 
referandoma Kurdistanê” amade 
kir. 

Her ku dema referandoma Başûrê 
Kurdistanê nêzîk dibe, piştgiriya ji 
bo serxwebûna Kurdistanê jî mez- 
intir dibe. Hunermend, rewşenbîr 
û siyasetmedarên her çar parçeyên 
Kurdistanê banga “erê” ji bo referan- 
domê dikin. 

Hunermendê ji Bakûrê Kurdistanê 


Yilmez Ayan jî strana xwe ya bi navê 
“Belê bo referandoma Kurdistanê” 
kire klîp. 

Derbarê vê karê xwe yê nû de huner- 
mend Yilmaz Ayan ji Rûdawê re 
ragihand: “Serxwebûn xewna hemû 
kurdan e û xewneke hezar salî ye. Bi 
vê referandomê Kurd di dîroka xwe 
de yekemîn car e ev hinde nêzîkî 
serxwebûn û azadiyê bûne.” 

Yilmaz Ayan bal kişande ser giringiya 
piştgiriya her aliyekî ya ji bo referan- 
domê û got: “Referandoma Başûrê 
Kurdistanê pêvajoyeke pir giring e 
ji bo hemû beşên Kurdistanê. Kilîla 


gihiştina mafên xwe ye ji bo gelê kurd. Lewma divê kurdên li hemû cîhanê 
piştgiriya referandomê bikin.” 

Hunermendê kurd diyar kir, ku giring e hunermend jî weke pêşengên civakê ji 
bo vê pêvajoya dîrokî erk û berpirsiyariya xwe bicîh bînin û wiha axivî: 

“Weke hunermendekî ji bo piştgirî û bangaşeya vê pêngava dîrokî, min jî ev klîp 
amade kir. Em bi dil û can ji bo referandoma serxwebûna Başûrê Kurdistanê 
dibêjin belê.” 

Peyvên vê stranê yên helbestvan Mihemed Oreyî ne û awaz yê Yilmaz Ayan e. 
Herwih di stranê de hunermend Aynûrxan jî vokalîstiyê dike. 

Strana “Belê bo referandoma Kurdistanê” di stûdyoya Çar Lorîn a Hewlêrê de 
hatiye tomarkirin. Rudaw 

Zimanê Kurdî I Tiştonek 


Doma diyaloga hejmara pêşîn: 

Baran: Bi rastî di dilê min de jî ew der hebû. Min bêriya masiyan kiriye! 

Garson: Kerem kin, hûn bi xêr hatin. Ez ji we re çi bînim? 

Dilcan: Zeleteyeke xweş û hinek masî, lê bila xweş were biraştin, xav nebe û aveke 
sar. 

Garson: li ser her du çavên min. Hûn çi dixwazin? 

Baran: Ji min re jî heman tiştî bîne; zelete, masî û av. 

Garson: Ser çavan. Wekî din daxwazeke we heye? 

Dilcan: Na, ka bila ev werin, emê binêrin. 

Baran: Erê. Dilcan ka li paş xwe binêre, ew ne Zozan û Sînem in, rûniştine? 

Dilcan: Belê, wele ew in. Min ji mêj ve ew nedîtine. Ka heta xwarin tê, em silavekê 
bidin wan. 

Baran: Dibe. Min jî ew ji mêj ve nedîtine. 

Dilcan: Silav ji we re keçikino. Hûn çi dikin li vir? 

Zozan: Wîî, tu û van deran? 

Sînem: Silava we li ser çavan. Hûn ji ku derketin lê? 

Dilcan: Me got, em herin li ber avê xwarinekê bixwin. Me nizanîbû keçikên xweşik 
tev li vir kom dibin. 

Baran: Te tam li hedefê da wele. îşev her kes bi awayekî ji her dem xweşiktir bûye. 
Xêr e înşalah. 

Zozan: De tu jî Baran, bi wê dilxweşkirina te, te Dilcan ji me veqetand û ji xwe re 
bir. Êdî em nema wê dibînin. 

Baran: Na wele, Dilcan ji xwe keçika herî xweşik a vî welatî ye, ew ne sûcê min e. 
Sînem: Û em? 

Baran: Hûn jî ne kêmî wê ne! 

Zozan: Axx, axx, ev zimanê te bila hinekî di devê Siloyî de jî heba, ma wê qiyamet 
rabiba! 

Peyvên tu wateya wan nizanî li jêrê binivîse: 

Van pirsan ji hevalê xwe/ji hevala xwe bipirse û bersivan li vir binivîse: 

Çima mirov li ber hev xweş dikin? . 


Aliyên baş û yên xerab yên xweşbêjiyê ango xweşkirina li ber hev çi ne? 


Tu ji xweşbêjiyê hez dikî ango bi xwe xweşbêjek î? 


Gelo xweşbêjî hunerek e, yan mirov dikare fêr bibe? 


Tu dixwazî ku hevalê te/hevala te li ber te xweş bike? 



- Sê candara bi hevra sê ser, şeş çav û 
du ling hene. 

Bersiv: (* masî, mar, kew) 

- Mela û jina xwe, qeşe û jina xwe, 
mamosta û jina xwe 

divên li rûbarî bi gemiyê ku bê 
xwediye û tenê du kesan 
digire derbaz bibin. Vana teva bawerî 
bi hevdu nîne û 

dilxirabin. Gelo çawa ev hemû bê 
alozî dê derbaz bibin? 

Bersiv: (* Her sê jin bi du caran der- 
baz dibin. Jina Mamostay 
vedigere û gemiyê di înit. Qeşe û 
mela bi gemiyê derbaz dibin. Mala 
û jina melay vedigeme ve. Mela û 
mamosta jinên xwe dihêlin û 
derbaz dibin. Jina qeşey bi du caran 
herdu jinên dî derbaz dikit.) 

- Mirovekî gurek, mihek û cihalekê 
cihî hebû, dixwest li 

rûbarî derbaz bibit, gemiyek hebû 
xwedî û tiştek ji wan 
bi tinê digirt.Gelo ew zelam dê çawa 
xwe û tiştên xwe 
derbaz kit bêy ku hevdu bixûn? 
Bersiv: (* Zelam bo cara êkê dê mihê 
derbaz ket, gurg û cih li wir 
dihêlit. Paşî vedigere gurgî dibe û 
mihê li gel xwe vedigerîne ve. Vê 
carê mihê li wêrê dihêlit cihî dibe li 
gel xwe. Cara dawî vedigere 
mihê jî bi xwe ra dibe. Bi vî rengî 
hemuyan derbaz dikit.) 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 











































